આ પગલું વડા પ્રધાન નરેન્દ્ર મોદી સરકારની વેપાર સહેલો બનાવવા અને સાથે ભ્રષ્ટાચાર રોકવાની યોજનાના ભાગરૂપે લેવામાં આવ્યું છે. હાલમાં એક બિલ્ડિંગ પૂરું કરવા માટે ૨૫ જુદી-જુદી મંજૂરીઓ લેવી પડે છે. સુધરાઈના કમિશનર સીતારામ કુંટે આ અઠવાડિયે સરકારી અધિકારીઓ સાથે બેઠક કરશે અને પછી આ વિશે નર્ણિયની જાહેરાત કરાશે.હાલમાં બિલ્ડિંગની મંજૂરી મળતાં છ મહિના લાગે છે, પણ હવે બિલ્ડિંગોની મંજૂરી માટે સુધરાઈ અધિકારીઓની એક જુદી ટીમ બનાવશે. આ નવી એજન્સીમાં બિઝનેસ રીએન્જિનિયરિંગ અને ઇન્ફર્મેશન ટેક્નૉલૉજીના નિષ્ણાતોને સામેલ કરવામાં આવશે.